cyanic-selkie/wikianc huggingface dataset:
Суматра
Суматра (индонезиски: Sumatera) е индонезиски остров, еден од Големите Сундски Острови. Со површина од 470.000 км2 Суматра е шести остров по големина во светот. Има 40 милиони жители кои зборуваат на 52 различни јазици. Најмногу имаат малајско потекло. Околу 80% од населението се муслимани, а 18% христијани.
Островот се простира 1.700 километри во правец северозапад-југоисток и широк е до 370 километри. Екваторот поминува низ средината на островот. Планината Керинчи е највисокиот врв на Суматра (3.805 метри). Суматра е позната по интензивната вулканска активност, поради што земјата е многу плодна, а пејзажите се спектакуларни. Источната половина на островот е рамничарска. Околу 40 километри од јужниот брег на Суматра, од другата страна на Сундскиот Проток, се наоѓа островот Јава. Борнео е оддалечен 600 километри, додека Малајскиот Полуостров на североисток е одвоен со Малачкиот Проток. На околу 200-1000 километри северозападно од Суматра лежат групата на острови Андамани и Никобари.
Цунами со височина од 15 метри, произлезено од земјотрес со јачина од 9 степени според рихтеровата скали, го погодил островот на 26 декември 2004. Западниот брег, особено покраината Ачех била катастрофално погодена и разрушена. Имало повеќе од 200.000 мртви.
На Суматра се наоѓаат значајни извори на нафта. Се експлоатира јаглен, злато, боксит и цинк. Од земјоделските производи значајни се каучукот, биберот, кафето, палминото масло и тутунот.
Природа
На Суматра живеат 201 вид на цицачи и 580 видови на птици. На островот има 9 ендемски видови на цицачи и уште 14 на околните острови. Од тие видови највеќе се истакнуваат: суматрански тигар, суматрански орангутан, суматрански носорог, суматрански слон, малајски тапир, овошен лилјак и други. Има и 17 ендемски растителни видови (најголемиот цвет на светот: Rafflesia arnoldii).
На островот постојат 10 национални паркови од кои три припаѓаат на списокот на Светското културно наследство.
Покраини
Суматра е поделена на 10 покраини, од кои само Ачех има статус на посебен регион.
Надворешни врски
°N, 102°W
Понтал
Понтал, познат и како Рекрејо дос Бандејрантеш или само како Рекрејо — мал полуостров и плажа во населбата Рекрејо, во западниот дел на Рио де Жанеиро, Бразил, кој привремено се користел за одржување на атлетските натпревари во брзо одење и велосипедската хронометарска трка на Летните олимписки игри 2016.
Летни олимписки игри 2016
Велосипедските хронометарски трки во машка и женска конкуренција на Летните олимписки игри 2016 се одржале на 10 август на патеката Грумари во должина од 29,8 км. Почетната точка на трката бил плоштадот Тим Маја (Понталски Пат), потоа трката продолжила на патеката Грумари пред да се стигне до првото искачување по 9,7 км и второто искачување по 19,2 км, а завршната точка била кај Ав Луција Коста во Понтал.
Патеката во должина од 24,8 км исто така се користела и за друмските трки.
Патеката за атлетските трки во брзо одење на 20 км и 50 км започнале и завршиле кај Ав Луцио Коста. Натпреварите на 20 км се одржале на кружна патека во должина од околу 1 км околу Ав Луцио Коста и Понталскиот Пат меѓу пресечните точки на улиците Прожектада (запад) и Хелио де Брито (исток). Патеката на 50 км претставувала продолжување на онаа на 20 км за дополнителен 1 км до пресечната точка на Понталскиот Пат и улицата Жералдо Иринео Жофили (запад).
Википедија на минагкабау
Википедија на минагкабау јазик е издание на Википедија на минагкабау.
Сигма Лебед
Сигма Лебед — ѕвезда син суперџин во северното соѕвездие Лебед. Со привидна величина од 4,2 и е припадник на ѕвезденото здружение Лебед OB4 и се наоѓа на растојание од 3.300 светлосни години од Земјата.
Поради својата местоположба на галактичкиот диск, набљудувањето на σ Лебед е попречено од меѓуѕвездената прашина и е зацрвенета со величина од 0,2 и од оваа причина нејзината величина е намалена за 0,6 при видливите бранови должини. Кога ќе се земе сето ова предвид, нејзината сјајност е за 50.000 пати поголема од онаа на Сонцето.
Спектралната нализа на ѕвездата покажала едновремено постоење во фотосферата на SiII и HeI линии, со периодична променливост. Периодичноста е пресметана и има вредност од 1,59 часа во сите три линии што може да е резултат на ѕвезденото осцилирање. Не е забележана јасна промена на сјајноста.
Петер Кабат
Петер Кабат (25 септември 1977) — унгарски фудбалер.
Тој игра како напаѓач или како офанзивен играч од средниот ред. Кабат го освоил својот прв меѓународен медал на 15 ноември 2000 година со победа од 1-0 во Македонија.
Клупска кариера
Тој бил најдобар стрелец на Вашаш Будимпешта во 2000/01 и во 2002 година па го освоил бугарското првенство и куп со Левски Софија. Кабат е првиот странски играч кој регистрирал три асистенции во А ПФГ, подвиг што го постигна на 6 април 2002 година, во победата на Левски Софија со 3: 1 над Славија Софија. Тој исто така играше во Гезтепе во турската лига во сезоната 2001-2002 и за австриската страна Австрија Картен.
На 16 декември 2010 година, Кабат дал 2 гола за да му помогне на својот тим да победи со 2: 0 против италијанската УК Сампдорија. Ова беа првите освоени бодови од тимот од Дебрецен во групната фаза на турнирот во УЕФА.
Во јуни 2011 година, Кабат се вратил во својот претходен клуб, Уњпест ФК.
Википедија на мјанмарски јазик
Википедија на мјанмарски јазик е издание на Википедија на мјанмарски јазик.
Империјализам
Империјализам претставува стремеж за господарење над други народи, освојување и подјармување на други земји. Тоа е политичко однесување на една држава, кое претставува начин на вршење контрола или влијание врз странски ентитет со намера да се придобие или одржува како империја. Ова може да се врши преку директно територијално освојување или населување, или пак, преку индиректни методи на влијание врз политиката и економијата на одредени области.
Модерен империјализам
Владимир Илич Ленин се трудел да докаже дека капитализмот неопходно го поттикнувал империјализмот со цел да најде нови пазари и природни богатства што ја претставува последната и највисоката етапа на капитализмот.
Империјализамот постои во далечни извесни држави без оглед дали тие подјармувани држави се сметаат како дел од некоја империја.
Манастир (доцноантичко наоѓалиште во Бурилчево)
Манастир — археолошко наоѓалиште во кочанското село Бурилчево. Наоѓалиштето претставува населба од доцноантичко време. На 2,5 км јужно од селото, на зарамнето место што зафаќа простор од околу 100 × 200 м, на површината на нивите се среќаваат фрагменти од керамички садови, тегули, питоси и покривни ќерамиди.
Податотечна големина
Податотечната големина ја мери големината на компјутерските податотеки. Таа се изразува во бајти со претставка. Колку податотеката фактички зафаќа простор на дискот зависи од податотечниот систем.
Максималната големина што може да ја поддржи еден податотечен систем зависи од бројот на битови предвидени за складирање на податоците и од вкупната големина на податотечниот систем. На пример, по системот FAT32, големинaта на една податотека не може да е еднаква на или поголема од 4 GiB.
Некои почести единици за податотечна големина:
Овие единици честопати се изразуваат во преку единиците KB, MB, GB и TB. Ова е технички непрецизен начин бидејќи претставките кило, мега, гига и тера се однесуваат на множење со 10^3, 10^6, 10^9 и 10^12. Меѓутоа квадрат (алгебра)|квадрираните претставки допрва треба да најдат поширока примена, па така сè уште постојат нејаснотии. На пример, еден тврд диск со фабрички опишана зафатнина од 200 GB има капацитет мошне блиску до 200 * 10^9 bytes. Меѓутоа кога ваквиот диск е свежо форматиран и инсталиран на машина што работи на Microsoft Windows, оперативниот систем ќе пријави големина од околу 186 GB (оваа вредност знае помалку да варира зависно од точниот капацитет на дискот и од податотечниот систем што се користи). Ова се случува бидејќи Windows всушност ја изразува големината во GiB, а 186 GiB е приближно еднакво на 200 GB.
Стојан Ганев
Стојан Ганев (бугарски: Стоян Ганев) (23 јули 1955 година – 1 јули 2013 година) - поранешен службеник на ООН, бугарски дипломат (министер за надворешни работи), политичар (Сојуз на демократските сили) и правник.
Ран живот
Ганев е роден во Пазарџик. Завршил средно училиште по математика (1973) и студирал на Правниот факултет на Софискиот универзитет (1979). Тој ја бранел тезата за уставното право на Московскиот државен универзитет (1985).
Политичка кариера:
Предавач:
Награди:
Виста Кинеза
Виста Кинеза — видиковец на Рио де Жанеиро, на врвот на еден од патиштата што го поврзуваат подрачјето на Жардим Ботанико со Националниот парк и Тижука, познат како Виста Кинеза.
Летни олимписки игри 2016
Олимписката велосипедска патека за 2016 година за мажи и жени започнува во Тврдина Копакабана и го вклучува Виста Кинеза кругот. Овој дел се состои од 2 од 4 искачувања во рутата за 2016 година. Рутата се движеше во насока на стрелките на часовникот од Гавеа (Estr. da Gávea), прво со искачување на Каноас (Estr. das Canoas), потоа Виста Кинеза (Estr da Vista Chinesa), пред да се спушти назад кон Av. Niemeyer (крајбрежниот дел што го поврзува кругот до главната рута). Патеката за тркање за мажи вклучува три круга од 25.7 км, односно 77.1 км од вкупно 214.5 км растојание. Патеката во женска конкуренција има еден круг од 141 км растојание.
Сисак
Сисак — град во централниот дел на Хрватска. Се наоѓа на сливот на реките Купа, Сава и Одра, 57 километри југоисточно од хрватскиот главен град Загреб. Вкупното население на општината во 2011 година изнесува 47.768 од кои 33.322 живеат во градот.
Сисак е административен центар на Сисачко-мославинска жупанија, најголемото речно пристаниште на Хрватска и центар на индустријата за речен превоз. Се наоѓа на главниот пат од Загреб-Сисак-Петриња (M12.2) и железничката линија Загреб-Сисак-Суња. Сисак е регионален економски, културен и историски центар. Најголемата рафинерија за нафта во Хрватска се наоѓа тука.
Историја
Барокната палата Мали Капитол, класичарот Велики Капитол, Стари мост во течението на Купа, и етнолошкиот парк се најпосетувани знаменитости.
Кон крајот на 19 и почетокот на XX век, Сисак беше седиште на Загрепската жупанија во Кралството Хрватска и Славонија.
Од 1929 до 1939 година, Сисак беше дел од Савската бановина и 1939-1941 од Бановина Хрватска во рамките на Кралството Југославија.
За време на Втората светска војна, Сисак беше место на детскиот концентрационен логор кој беше дел од големиот кластер Јасеновац. Сисачката синагога, која е изградена во 1880 година, денес служи како музичко училиште.
Сисак претрпе многу штета за време на хрватската војна за независност во почеток на 1991 година. Додека Сисак остана во хрватски раце, територијата јужно од градот била контролирана од страна на Србите, кои често го бомбардираа градот неселективно, предизвикувајќи голем број на цивилни жртви. Заканата за Сисак беше отстранета во 1995 година по операцијата Бура. Помеѓу 1991 и 1992 година, 24 српски цивили беа убиени во Сисак.
Список на државни водачи во 53 година
Ова е список на државни водачи во 3 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Гурко Савинов
Ѓурко Христов Савинов — македонски револуционер, деец на Македонската револуционерна организација.
Животопис
Гурко Савинов е роден во 1882 година во градот Охрид, тогаш во Отоманското Царство. Завршува прв класа во Битолската машка гимназија и се занимава со трговија. Од 1902 година е член на околиски комитет на ВМОРО во Охрид и ја раководи градската терористичка група. Во 1903 година се наоѓа во Солун, уапсен е поради Солунските атентати и е осуден на смрт. Казната била преиначена со заточемиштво на островот Родос. Во 1906 година е амнестира, а од 1907 година живее во Софија, каде што умира на 9 февруари 1957 година
NGC 100
NGC 100 — спирална галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 100 се споменува и како UGC 231, MCG 3-2-9, CGCG 457-12, FGC 42.
Податоци од набљудување
Според морфолошката класификација на галаксиите, NGC 100 е од видот Sc. Видливиот сјај со голо око изнесува 13,3 m, оној во рамките на интервалот од минималната до максималната честота 13,9 m, додека површинскиот сјај изнесува 14,6 m/лм2. NGC 100 има привидни димензии од 4,2' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 24 м 2,6 с, а неговата деклинација, односно висината на лакот на тој агол, + 16° 29' 11". Положбениот агол на објектот е во износ од 56°.
Други поделби
Проучување на NGC 100 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1525. Во рамките на атласот на длабокото небо, Уранометрија 2000.00, објектот припаѓа на групата означена со бројот 171; додека во Каталогот на основни ѕвезди (GSC) е групиран под бројот 1180. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 903.
Георги Мончев
Георги Василев Мончев, — македонски револуционер, учесник во македонското револуционерно движење и деец на Македонската револуционерна организација.
Животопис
Мончев е роден 1883 година во Прилеп, тогаш во Отоманското Царство. Син е на Васил Мончев и брат на Борис Мончев. Неговиот татко се преселил во Солун. Во 1902 година завршил во Солунската гимназија, а таму станал член на Организацијата.
Во текот на Илинденското востание земал учество во многу борби со османлиската војска како четник на Даме Груев. По востанието бил член на Солунскиот окружен револуционерен комитет. Од 1906 до 1908 година е четник на Александар Китанов и Гоце Междуречки. Учествувал како делегат на Ќустендилскиот конгрес. По Младотурската револуција во 1908 година станува активист на Сојузот на бугарските конституциони клубови. Во 1912 година е уапсен и осуден на прогонство.
При избувнувањето на Првата балканска војна во 1912 година Мончев предводел партизанска чета № 27 од 10 лица четници на Македонско-одринското ополчение, која дејствува во Кукушко и Солунско. Потоа служи во Втора чета на петнаесеттата Штипско дружина, а во Втората балканска војна - во зборната партизанска чета на МОО. Повреден е на 26 јуни 1913 година и по неуспешниот обид да се самоубие, во бесознание се нашол во грчко заробеништво. Починал од повредите во Солун. Добитник е на орден "За храброст" IV.
Власе Николески
Власе Николески (р. 1948 година во с. Требеништа, Охридско) — македонски вајар.
Животопис
Во 1966 година заминал за Австралија. Годините по пристигнувањето на Австралијскиот континент ги посветил на своето образование и веќе во 1973 година поседувал две дипломи. Првата диплома ја добил за завршени студии по визуелни уметности на Високата школа за уметност во Хобарт, Тасманија, а втората за завршени студии за визуелни уметности – скулптура на Викторија Колеџ за уметности од Мелбурн. По двете студиски патувања во Франција, Велика Британија и во САД, завршува постдипломски студии на Институтот за уметност во Сиднеј.
Чукчиски јазик
Чукчиски јазик (ԓыгъоравэтԓьэн йиԓыйиԓ ) — чукотски јазик, дел од јазичното семејство на чукотско-камчатски јазици. Јазикот е мајчин јазик на Чукчијците. Овој јазик се зборува во крајните североисточни предели на Сибир и според пописот од 2002 година јазикот го зборуваат 7.700 жители, од вкупно 15.700 Чукчијци. Активното познавање на јазикот опаѓа и денес голем број Чукчијци зборуваат руски. Помалку од 500 Чукчијци изјавиле дека воопшто не зборуваат руски. Чукчискиот е сроден со корјачкиот.
Власе Николески
Животопис
Во своето уметничко творештво Власе Николески користи елементи од македонското археолошко и етнографско наследство како и сегменти на абориџинската традиција. Неговите скулптури како функционални инсталации можат да се поделат на ентериерни, екстериерни и пејзажни. Ентериерните и екстериерните, општо, а пејзажните посебно, глобално ја профилираат естетичката тежина, значењето на партиципацијата на Николески во процесот на вајарското мислење воопшто.
Чукчиски јазик
Писмо
Сè до 1931 немало официјална азбука за запишување на јазикот. Првата официјална азбука била латиницата од 1931:
Во 1937 латиницата била заменета со кирилицата:
Коста Новаковиќ
Коста Новаковиќ (, -, ) — српски новинар, професор и политичар, познат како „едно од најкрупните имиња на српската левица во 20. век". Бил член на Српската социјалдемократска партија и еден од основачите на Социјалистичката работничката партија на Југославија (подоцна - Комунистичка партија на Југославија - КПЈ).
Состојбите во Македонија
Српскиот историчар и политичар Стојан Новаковиќ е еден од странците кои пишувале за, но и против македонскиот национализам. Во 1888 година, тој во писмо до српскиот министер за просвета, говори за тоа - како преку „мудро, тактичко негување на македонскиот ’дијалект‘ и македонските посебности“, може да го искористат веќе постоечкиот „македонизам“ во корист на големосрпските интереси.
Неговиот роднина Коста Новаковиќ во 1920-те имал сосем поинакви погледи, бидејќи се соочил со „македонизмот“ во својот најрадикален облик. Во т.н. „Вардарска Бановина“, односно во Вардарскиот дел на Македонија под српска окупација „методот на дејствување на Македонците е подрастичен од другите сепаратистички пројави во кралството“, како што пишува весникот „Хрватски лист“ од тоа време.
Сѐ тоа е „реакција на акцијата да се запре националното воскресение на Македонија и македонскиот народ“ (конкретно, од страна на српските окупаторски власти), се истакнува во написот.
„Македонското прашање може да биде разрешено само преку задоволување на националното право на Македонците - кога и ќе исчезне политичкиот ‘Гордиев јазол’ во Македонија... Што сакаат Македонците? - Тие тврдат дека се одделен народ со сите етнолошки особености, и тоа постојано го истакнуваат во својот печат којшто излегува во туѓина, како и своите политички и национални стремежи, коишто сите ние треба да ги прифатиме како оправдани“, се вели натаму во статијата.
Македонски пратеник во Југословенското собрание
По Првата светска војна, на парламентарните избори во Кралството на Србите, Хрватите и Словенците во 1920 година, Новаковиќ е избран за народен пратеник во Собранието од изборната единица Скопје. Но, три години потоа тој бил уапсен, а КПЈ забранета.
Хрватскиот општeственик Хрвоје Магазиновиќ тој период разговарал со некој Македонец и го прашал - зошто се определил за комунистите? Македонецот којшто e именуван само како Јовановски, одговорил:
- Тоа е единствената партија што ги признава Македонците како нација со свој јазик и култура и со право на своја држава... Народот се чувствува како Македонци. Јас сум сега Јовановиќ, ама моите родители беа Јовановски. Јас сум со комунистите, но не сум комунист по убедување. Кога ќе се оствари слободата на Македонците, јас повеќе нема да имам причина да бидам комунист.
„Македонија на Македонците - земјата на земјоделците!“
За овој напис, Новаковиќ бил осуден на шест месеци казна затвор. Во жалбата врз основа на таа пресуда, тој меѓу другото изјавува:
- ...Пред Вас е мојата брошура во којашто јас ја изнесов самата вистина за Македонија... Знам дека Вие ќе ми кажете - тоа што сум го напишал и рекол на претресот, за Македонија и животот на населението во Македонија, оти тие нешта се страшни и тешки и дека за нив не смее да се говори - па дури и ако се вистинити - оти им штетат на повисоките интереси... Токму поради тие ваши „повисоки интереси“, стотици илјади српски мајки се завиени во црно, токму поради Македонија. А исто така, и многукратно повеќе македонски, бугарски и грчки мајки - и сѐ тоа без никаква полза за народите на Балканот. Јас гледам дека заради вашите „повисоки интереси“, вие ќе создадете и нови гробници. Затоа и јас и сите кои мислат како мене мораме да ја говориме вистината за Македонија и да се потрудиме да ја разбудиме свеста кај сите балкански народи - тие да ги спречат идните гробници поради Македонија. Да ги спречат оние кои ги подготвуваат тие гробници, да се здружат во братски сојуз. Ете зошто мојата вистина е опасност за Вашата правда.
Во СССР
По 1930-та, поради неговите убедувања и темперамент, прво неговата матична КПЈ го исклучува од своите редови, а потоа и водечки сталинисти од Коминтерната го обвинуваат Новаковиќ за фракционерство. Тоа за него во Москва ќе значи помалку платена работа и огромна сиромаштија. И конечно, во 1938 е уапсен како некој што со своите фракционерски борби ѝ нанел штета на партијата. Осуден е на смрт и погубен на 19 април, наредната 1939 година. Посмртно е рехабилитиран неколку децении подоцна.
Жолтозелени алги
Жолтозелените алги или ксантофити (науч. Xanthophyceae) се важна група на разнокамшични алги. Највеќето живеат во слатка вода, но некои се среќаваат и во морски и почвени живеалишта. Можат да бидат од едноклеточни камшикари до прости колонијални и кончести облици. Нивните хлоропласти ги содржат фотосинтетичките пигменти хлорофил а, хлорофил ц, β-каротин и каротеноидот дијадиноксантин. За разлика од останатите разнокамшични организми, хлоропластите на жолтозелените алги не содржат фукоксантин, поради што се посветли по боја. Полисахаридот што го складираат е хризоламинарин. Клеточните ѕидови им се создаваат од целулоза и хемицелулоза. Се смета дека се во најблиско сродство со кафеавите алги.
Редови
Жолтозелените алги можат да се поделат на следниве 4 реда:
Борис Ефремов Петковски
Животопис
За време на окупацијата се вклучил во припремите за оружено востание против окупаторот. Често бил прогонуван од бугарската фашистичка полиција. На неколкупати бил вршен претрес, во неговата куќа. Во редовите на Третата македонска ударна бригада стапил во 1944 година. Во бригадата бил поставен за телефонист. Поверените задачи ги извршувал со успех. Кога не бил ангажиран покрај телефонскиот апарат, заедно со другите соборци се борел со оружје против непријателот. Бил учесник во повеќе борби на својата бригада против окупаторската буrарска фашистичка војска и полиција, Германците и балистите. Загинал на 3 декември 1944 година во селото Раштак, Скопско.
Брда (Радовљица)
Брда ― населба во Општина Радовљица во регионот Горењска во Словенија.
Име
Брда во пишаните извори е спомената како Егк во 1498 година.
Бис без
Бис Без — македонска рок група создадена во 1964 г. во Скопје, под силно влијание на легендарните Битлси. Формирана е по распаѓањето на рок составите Бисери и Безимени. Од групата Бисери, во бендот, дошле Станислав Длака (гитара) и Ламбе Смилевски (бас гитара), а од групата Безимени: Константин Икономов – Коце (на гитара и клавијатури), Димитар Чемков – Циме (гитара), Димитар Попанков (тапани) и вокал Стевче Јаневски - Чивчи. Ова е првата постава на групата, но подоцна, во бендот членувале и други музичари.
Создавање и почетоци (1964-1968)
Бендот беше формиран во 1964 година. По формирањето, во 1964 и 1965 год, Бис Без свиреле по локалните клубови и сали. Во 1966 почнале да ги пишуваат своите први песни. Некои од песните што ги пишувале, претставувале препеви на познати песни, но на македонски јазик.
Слава и прв прекин (1968-1973)
Свиреле повеќе жанрови рок-музика, како хард рок, рокенрол, блуз рок, психаделик рок и поп рок. Во април 1968 г. Бис Без учествувале на југословенскиот поп рок фестивал во Загреб, свирејќи ја песната „Море сокол пие“. Во 1970 г. победиле на „Загреб поп фестивалот" со најголемиот нивни хит „Дал да плачам ил да пеам“. Бис Без свиреле и станаа популарни во текот од 1964 до 1973 г. Прекинале да свират во 1973 година кога, како што велат членовите од групата, „запливале во брачни води“.
Рејунион и расформирање (1992-2008)
Во својата историја оваа група памети неколку прекини, а во 1992 година направиле кам бек што го реализирале со Музичката младина на Скопје во клубот „Хард рок". Истата година излегла нивната единствена касета.
Последниот рејунион го направиле во 2002 година кога свиреле по разни фестивали и свечености. Активно свиреле до 2008 година, кога на 62 годишна возраст починал басистот Ламбе Смилевски.
American Idiot
American Idiot е седмиот студиски албум на американскиот панк состав Green Day.
Јован Бошковиќ
Јован Бошковиќ (Нови Сад, 19 февруари / 3 март 1834 - Белград, 25 декември / 6 јануари 1893) бил српски професор, филолог и политичар.
Образование
Тој бил син на таткото Стеван, чизмар, по потекло од Велики Бечкерек и мајката Марија. Тој наводно потекнува од семејната линија на познатиот Симеон Зориќ, Србин, руски генерал, омилениот „миленик“ на руската царица Катерина II.
Првите шест одделенија на гимназијата ги посетувал во Нови Сад (до 1850 година), а образованието го продолжил во северна Унгарија (денешна Словачка), во Модра (1850/51) и во Пожуна, а во 1852 година матурирал. За време на словачките години го запознал Људевит Штур, со кој ќе биде пријател цел живот. Студирал право во Виена. Зборувал неколку јазици: словачки, чешки, унгарски, германски, старогрчки и современ грчки. Покрај студиите по право, заедно со Ѓуро Даничиќ присуствувал и на предавањата за словенска филологија кај познатиот професор Франк Миклошич. Бил и соработник на Вук Караџиќ во Виена.
Кариера
По враќањето во Нови Сад, извесно време работел како писар во адвокатската канцеларија на Јован Суботиќ, а во 1859 година се преселил во Србија. Во Белград најпрвин работел како приватен учител на деца од угледни домови, а во 1861 година бил назначен за професор на Савамалската гимназија. Следната година работи како професор во гимназијата во Крагуевац и Големата гимназија во Белград. Неговиот Извод од српската граматика (1863) бил објавен неколку пати и бил учебник во средните училишта сè до граматиката на Стојан Новаковиќ.
Кога Даничиќ ја напуштил Големата школа во 1865 година, Бошковиќ дошол на неговото место, каде што предавал предмети по словенска филологија. На оваа позиција останал до 1871 година, кога бил отпуштен откако ја бранел автономијата на Големата школа. Потоа се вратил во Нови Сад, каде што бил главен училиштен надзорник на српските училишта во Нови Сад, библиотекар и помошник секретар на Матица Српска. Извесно време го уредувал Знамето и Летопис на Матица Српска.
Во 1875 година повторно заминал во Србија, бидејќи бил поканет да ја преземе должноста библиотекар на Народната библиотека на Србија и кустос во Народниот музеј. На овие функции останал до 1880 година, кога бил повторно избран за професор по словенска филологија на Големата школа. Од 1883 до 1891 година бил секретар на Српското учено друштво (СУД). Откако СУД се обединило со Српсктаа кралска академија, Бошковиќ станал нејзин член. Носител е на Орденот на Св. Сава II ред.
Политичар
За време на престојот во Нови Сад, двапати бил избран за пратеник на Народно-црковниот собор во Сремски Карловци (1872 и 1874 година) и на листата на Српската народна слободоумна партија, и двапати бил пратеник во Народното собрание, член на училишната комисија, на главниот просветен совет и на Уставотворниот одбор. Кога во 1892 година е формирана влада на Јован Авакумовиќ, Бошковиќ станал министер за образование и црковни работи.
Книжевник
Бил познат борец за правилност на јазикот и употребата на народниот јазик во книжевноста. Неговата граматика ја означила практичната победа на принципите на Вук. Имал напишано голем број написи за јазикот, театарски рецензии и некролози. Се занимавал и со преведувачка работа, објавување книги од постари писатели и библиографија. Ги објавил Песни од Бранко Радичевиќ (Панчево, 1879) и од Гундулиќ Осман (Земун, 1889) со предговор и коментари. Кон крајот на животот почнал да собира списи за чистотата на јазикот и стилот, но од планираните осум објавил само две книги (За српскиот јазик 1-2).
Културна дејност
Бил еден од основачите на Народниот театар во Белград, член, а подоцна и потпретседател на театарскиот одбор, а за време на Српско-турските војни 1876-1878 година и привремен управител. Од 1871 до 1875 година бил член на Управниот одбор на Српскиот народен театар во Нови Сад. Бил еден од основачите и член на првата Управа на Српското археолошко друштво во 1883 година. Бошковиќ бил во 1868-1869 година на чело на Белградското пејачко друштво“.
Тој ненадејно починал од срцев удар во 1893 година во Белград Погребан е на државен трошок како достоен граѓанин на Србија.
Горан Тодоровски
Горан Тодоровски (роден на во ) — македонски пејач на фолклорна музика.
Животопис
Како фолк-пејач започнал да пее во 1993 година, а својата прва популарност ја стекнал со песната „Како божица“, по кое во раните 90-ти следувале „Како да ти речам мила“, „Ми ја зеде среќата“, „Измама“, „Прва љубов“. За песната „Прва љубов“ ја добил првата награда од публика на Фолк-фест „Низа“ во 2002 година, додека за песната „Живот“ ја добил втората награда од жирито на истиот фестивал во 2009 година.
На Фолк-фест Валандово во 1996 година ја освоил втората награда од жирито за песната „Слушни ме судбино“, а за песната „Виулица„ кој ја испеал во дует со Росана се закитил со втората награда од жирито и награда за текст. На Фолк-фест Валандово во 2019 година настапил со песната „Бараш крадец“. Неговата „Горда мајка“ што во 2018 година ја извела Благица Калева предизвикала вистинска еуфорија во Валандово и освоила прво место.
Во 1994 година освоил Гран при за песната „Се ти простувам“ која ја испеал во дует со Благица Павловска на „Сенатор-Фест“. Има направено дуети и со Виолета Томовска („Моја Битола“) во 2001 година на Серенада, со Тања Лазаревска („Љубовна сказна“) од 2003 година и повторно со Росана („Те познавам“) на „Тетовски фолк-фест“. Тој се јавува како автор на песната „Раѓај Македонијо синови“ која била изведена од страна на Благица Павловска на Фолк-фест Валандово и која освоила втора награда од публиката.
Underworld (музичка група)
Underworld е главното име под коешто британското музичко дуо Карл Хајд и Рик Смит снимале од крајот на осумдесеттите. Групата е најпозната по „Born Slippy .NUXX“, песна популаризирана по хит-филмот на Дени Бојл од 1996 година, Trainspotting.
Почетоци: 1981-1986
Хајд и Смит го започнале нивното музичко партнерство со The Screen Gemz додека студирале заедно на уметничкиот колеџ во Кардиф. Во 1983 година снимиле два албуми за CBS Records како праелектронклеш њуроментик бенд наречен Freur.
Underworld MK1: 1987–1990
Freur се растурил во 1986. Во 1987 членовите на Freur го создале бендот Underworld и се обиделе со повеќе гитарски-ориентиран фанки електропоп звук на два албуми (видете: Дискографија на Underworld) за Sire Records пред да се растурат во 1990 (Групата Underworld од овој период за да се разликува ја викаат „Underworld Mk1“).
Дарен Емерсон се приклучува: 1991–1994
По една пауза, Хајд и Смит го регрутираат есекскиот диџеј Дарен Емерсон и по неколку помали изданија и ремикси како Lemon Interupt и Steppin' Razor, повторно го вратиле името Underworld. Тогаш, како трио, правеле техно за играње („Underworld Mk2“).
Вклучувањето на Емерсон ја завршило техно/рок спојот на Underworld и ублажила некои поп-елементи од првичната музика на дуото. Првиот албум, dubnobasswithmyheadman, бил подостапен од дотогашниот материјал на групата и опфаќал поширок спектар на денс музика. Сѐ уште работеле со карактеристичните текстови на Хајд: поетски, хипнотички и шепотени, составени делумно од конвенционални пишувани текстови, но и од objet trouvé материјали, односно снимани разговори, снимки од телефонски секретарки и слично. Главниот пејач во Underworld Mk1 бил Хајд, но првичниот денс материјал на Хајд и Смит бил без текстови, како и повеќето од електронската музика што излегла по есид хаусот.
Пробивот на Trainspotting: 1995–1997
Албумот од 1996 година, Second Toughest in the Infants, е нивниот втор студиски албум со Емерсон и постигнал добар степен на комерцијален успех, делумно заради тоа што бил издаден во исто време со филмот Trainspotting. Во филмот е и песната „Dark & Long (Dark Train)“, како и најпознатата песна од групата, „Born Slippy .NUXX“.
„Born Slippy .NUXX“ е една од најпознатите песни на Underworld и е позната како една од најдобрите денс песни на декадата.
Горан Тодоровски
Животопис
На својот 25-годишен јубилеј, Горан Тодоровски издал двоен албум, насловен како „Една по една”, на кој се јавуваат текстовите на Сашо Ливрински, Дејан Миленковски, Огнен Неделковски, Орце Зафировски и Ице Беличев.
Underworld (музичка група)
Beaucoup Fish ерата: 1998–2001
По издавањето на третиот студиски албум, Beaucoup Fish, во 1999, Хајд изјавил во интервју дека ги решил проблемите со алкохолизмот, но сите членови признале дека имале големи проблеми за време на снимањето, со тоа што секој си работел во неговото студио и комуницирале само преку миксови на сиров материјал на аудио касети. По излегувањето на албумот, голем број миксови почнале да излегуваат на синглови, на промоционални цедеа во списанија и на слични места, укажувајќи на тоа дека песните поминале низ многу ревизии додека сите тројца не биле задоволни.
Во 1999, Underworld тргнале на успешна турнеја, којашто резултирала со ЦД и ДВД од неколку концерти. Проектот е наречен Everything, Everything и многу добро ги доловува Underworld во живо.
Повторно дуо: 2002–2003
По издавањето и промоцијата на Everything, Everything, Емерсон одлучил да го напушти Underworld за да се фокусира на неговите соло проекти. Хајд и Смит одлучиле да продолжат, повторно како дуо. Снимиле нов албум, A Hundred Days Off, широко прифатен. И покрај неговиот статус како прв студиски албум по заминувањето на Емерсон, зачудувачки за многу обожаватели, албумот има воопшто многу сличен звук како претходните албуми во кои учествувал Емерсон.
Во 2003 е издадена антологија на 2 диска, наречена 1992-2002, со материјал од времето на Underworld MK2 и Underworld MK3. Исто така, како сингл излегла и понова верзија на „Born Slippy .NUXX“, наречена „Born Slippy .NUXX 2003“.
The RiverRun Project и саундтракови: 2004–2006
Додека биле на турнеја во летото и есента 2005, на дуото му се приклучило на сцена и Дарен Прајс, диџеј и продуцент познат по бендот што порано правел миксови на изданијата на Underworld. За време на турнејата, го издале тројниот ЦД-сет наречен Live in Tokyo, којшто бил продаден по концертот во Јапонија. Подоцна се продавале примероци и онлајн.
Кон крајот на 2005 издале две компилации од нови песни заедно со фотографии од Underworld Live, Lovely Broken Thing и Pizza for Eggs. Биле издадени само онлајн, освен промо ЦД.
На 5 јуни 2006, го издале третиот дел од серијата Riverrun, I'm a Big Sister, and I'm a Girl, and I'm a Princess, and This Is My Horse.
На 10 јули 2006, издале специјален ретроспективен микс, наречен The Misterons Mix, составен од песни од трите претходни изданија на Riverrun. За оние што ги купиле сите претходни изданија на Riverrun, овој микс бил бесплатен за преземање од интернет.
Во септември 2006, Underworld издале пет ограничени 12-инчни винил изданија (по 10 000 примероци), со миксови од разни песни од Riverrun. Овие песни исто така биле достапни за купување и онлајн на мрежното место на Beatport.
Во 2006, Underworld и Габриел Јаред ја компонирале музиката за филмот Breaking and Entering на Ентони Мингела. Саундтракот бил издаден во Британија на 6 ноември, а во САД на 5 декември.
Oblivion with Bells: 2007–денес
Петтиот студиски албум на Underworld, Oblivion with Bells, е издаден на 16 октомври 2007. Првиот сингл од новиот албум, „Crocodile“, бил издаден на 5 септември 2007. Најавена е целосна светска турнеја како поддршка за новиот студиски албум. Моментално, датумите за САД, Европа и Јапонија се во оваа есен, но повеќе настапи се очекуваат во иднина. Тапанарот на U2, Лери Мулен Џуниор, помагал за песната Boy, Boy, Boy.
Underworld го завршиле саундтракот за најновиот филм на Дени Бојл, Sunshine, кон крајот на 2006, но датум за конечно издавање досега не е познат, и покрај тоа што филмот веќе е пуштен. Саундтракот е сработен во соработка со Џон Марфи.
На 16 јуни 2007, Underworld биле приморани да го откажат настапот на фестивалот Ejekt во Атина, Грција. Околу 30 маскирани грчки анархисти јуришале во стадиумот додека настапувале Beastie Boys. Рик Смит бил еден од повредените во насилствата и бил однесен во блиска атинска болница на негување.
На 19 октомври 2007, Underworld ги откажале останатите настапи од европската турнеја заради болест во групата. Турнејата продолжила на 28 јануари 2008, со концерт во Келн, а потоа и 16 други низ Европа, меѓу кои и неколку фестивали.
Западнодолногермански дијалекти
Западнодолногермански дијалекти, познат и како долносаксонски (Niedersächsisch, Nedersaksisch), е група на долногермански дијалекти зборуван на северозападот на Германија и соседните територии. Заедно со источен долногермански ја создава групата на долногермански дијалекти (германски: Niederdeutsch или Plattdeutsch).
Јазичната област се протега во германските покраини Долна Саксонија, Северна Рајна-Вестфалија (вестфалскиот дел), Бремен, Хамбург, Шлезвиг-Холштајн и Саксонија-Анхалт (северозападните области околу Магдебург), ккао и североистокот на Холандија (зборуван во Гронинген, Дренте, Оверајсел и северниот дел на Хердерланд) и Германците во јужниот дел на Данска.
Тебибајт
Тебибајт (tebibyte) е стандардизиран бинарен содржател (претставка: теби-, симбол: Ti) на бајтот, единица за складирање на дигитални податоци. Симбол на оваа единица е TiB или ТиБ.
Тебибајтот како единица е во блиско сродство со терабајтот, кој се дефинира како 1012 бајти =, но се користи како синоним на тебибајтот во извесни ситуации (видете бинарна претставка).
Википедија на наватлски јазик
Википедија на наватлски јазик е издание на Википедија на наватлски јазик.
Дијабло
Дијабло (шпански: Mas Sabe el Diablo) — американска теленовела од 2009 до 2010 година од Телемундо. Глумечката екипа е составена од Хенкарлос Канела, Габи Еспино, Мигел Варони и Карла Монрој.
Синопсис
Пред 20 години, младата слугинка Есперанса Салвадор, добива детеод синот на семејството на чиј мексикански имот таа работи. Семејството Асеро, поготово мајката Грациела, бременоста воопшто не ја одобрува, па ја носи Есперанса во клиника за абортуси. Девојката успева да побегне, добива виза и се сели во Мајами,за да може да биде поблиску до такото на детето, Мартин, кој живее во Њујорк. Доаѓањeто во големиот град, ќе и зададе нови проблеми посебно кога таа ќе биде нападната и ограбена,а на тие маки, таа го пораѓа Анхел.Години подоцна, њујоршките улици се втор дом за снаодливиот Анхел,кого сите во квартот го знаат како Ѓаволот. Заради своите вештини во крадењето, и покрај своето добро срце, тој станува член на криминалнотодруштво кои се специјализирани за големи кражби, со што подоцна ќе плати и со затворска казна. Така ја запознава адвокаткатаМануела Давила, привлечна девојка која не ни помислува декасимпатичниот криминалец за чија слобода се бори, ќе и го смени животот.После излегувањето од затвор, Анхел е одлучен да започне нов живот, што подалеку од криминалот и кражбите, но дознава деканеговата мајка му е должна на Леон Белтран, шеф на бандата за којапред тоа работеше. Криминалецот и ги платил болничките трошкови наЕсперанса додека Анхел бил затворен, а единствен начин за враќањена долгот е повторно да биде дел во кражбата за време на еднадобротворна забава. На забавата, Анхел и Мануела повторно се среќаваат, а симпатиите од двете страни би можеле да влијаатврз нејзината одлука, дали да се омажи за Мартин или не, кој воедно е татко на Анхел.
NGC 119
NGC 119 — леќеста галаксија во соѕвездието Феникс, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 119 се споменува и како ESO 150-8.
Откривање
Објектот е откриен на 28 октомври 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 119 е од видот S0/P. Видливиот сјај со голо око изнесува 13 m, оној во рамките на интервалот од минималната до максималната честота 14 m, додека површинскиот сјај изнесува 12,9 m/лм2. NGC 119 има привидни димензии од 1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 26 м 57,6 с, а неговата деклинација, односно висината на лакот на тој агол, - 56° 58' 40".
Други поделби
Проучување на NGC 119 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1659. Во рамките на атласот на длабокото небо, Уранометрија 2000.00, објектот припаѓа на групата означена со бројот 416; додека во Каталогот на основни ѕвезди (GSC) е групиран под бројот 8468.
Словенечка кујна
Словенечка кујнa е под влијание на различноста на средината, климата, историјата и културата на на Словенија но и на соседните земји. Во 2016 година, водечките словенечки етнолози ја поделија земјата на 24 гастрономски региони. Првата книга за готвење на словенскии јазик ја објавил Валентин Водник во 1798 година. Супите се релативно нови во словенската кујна, и ги има преку 100. Во минатото имало најразлични јадења како каши, супи и чорби. Најчестo супите биле без месо, посни и обични. Типично јадење е алелуја, супата направена од кора од репка и е популарно јадење за време на постот. Најчестата супа е говедската супа со нудли, која често се служи во недела како дел од неделниот ручек (говедска супа, пржени компири, пржен стек и зелена салата). За време на празничните денови често има избор на супа од говедско со нудли или крем супа од печурки. Свинското месо е популарно насекаде во Словенија. И живината е често популарна. Голем е изборот на месо е во сите различни делови од Словенија. Во Бела Краина и на словенеското приморје се јадат овчо и козјо. На денот на Свети Мартин луѓето се гостат со печена гуска, патка, мисирка или пилешко во комбинација со црвена зелка и млинци. Во Долна Краина и Внатрешна Краина, тие јадат печена дурмуза и јајца од препелица. До чумата на раковите во 1880-тите, благородните ракови биле извор на приход и често на менито во Долна Краина и Внатрешна Краина.
Глуварчето е популарно состојка за во салати во Словенија и со векови се собира на полињата. Дури и денес салата од глуварче и компир е високо ценета. Со оглед на тоа што може да се бере само во краток период во рана пролет, од него се прават многу нешта. Семејствата одат на пикник експедиции за собирање глуварче и го берат за да имаат доволно за цела недела. Во средниот век луѓето јаделе желади и други шумски плодови, особено во време на глад. Костените биле ценети и служат како основа за многу извонредни јадења. Оревите и лешниците се користат во колачи и десерти. Дивите јагоди, логан бобинки, капини, боровинки се богат извор на витамини. Печурките отсекогаш биле популарни, а Словенците сакале да ги берат и јадат. Постојат многу варијанти. Медот се користел во значителна мера. Медењаки, се медени колачи и ги има во различни форми но најчесто се во облик на срце и често се користат како подароци.
Википедија на навахо јазик
Википедија на навахо јазик е издание на Википедија на навахо јазик.
Список на државни водачи во 54 година
Ова е список на државни водачи во 4 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Куп на шампиони 1984/85
Куп на шампиони 1984/85 — 30-то издание на Купот на шампионите, најсилното европскоо клупско фудбалско натпреварување. Финале било одиграно на 29 мај 1985 на стадионот Хејсел во Брисел. На тој меч Јувентус издвоил победа над Ливерпул со резултат 1-0, со голот на Мишел Платини. За Јувентус тоа било прва титула. Финалето останало во сенката на Хејселската трагедија во која настрадале 39 навивачи.
Народна банка на Полска
Народната банка на Полска или НБП (Narodowy Bank Polski, NBP) — централна банка и главен носител на банкарскиот систем во Полска. Нејзините задачи се утврдени со уставот на државата, Законот за Народна банка на Полска и посебниот банкарски закон. Основна нејзина цел е да постигне стабилност на цените. Монетарната политика има стратегија изготвена по 2003 година од страна на Советот за монетарна политика, насочена кон стабилизација на стапката на инфлација на ниво од 2,5 проценти со дозволена флуктација од +/ - 1 процентен бод.